# Eleccions al Dáil Éireann de 2011

Les eleccions generals irlandeses de 2011 es van celebrar el 25 de febrer de 2011 per renovar els 166 membres del Dáil Éireann, la cambra baixa del parlament de l'Oireachtas, el parlament de la República d'Irlanda.
Les eleccions van ser convocades l'1 de febrer del mateix any, després de la dissolució del Dáil Éireann per part de la presidenta Mary McAleeese, a proposta del Taoiseach (primer ministre).

## Sistema electoral

Els diputats s'escullen en 43 circumscripcions plurinominals, amb una magnitud d'entre 3 i 5 diputats per circumscripció. L'escó del president del parlament sortint (en gaèlic irlandès: Ceann Comhairle) no passa per elecció, excepte si aquest renuncia a continuar en la següent legislatura.
El sistema electoral irlandès es basa en el vot únic transferible (en anglès: single transferable vote), un sistema de representació proporcional que no està basat en llistes. El quocient electoral utilitzat és el de Droop. Per determinar les transferències per excés de vot, s'extreuen paperetes aleatòriament.
Els partits polítics presenten un nombre de candidats que s'ajusten a les expectatives que tenen. Persones sense afiliació política es poden presentar com a independents. L'ordre dels candidats a les paperetes se sorteja dies abans de l'elecció.
L'escrutini s'inicia l'endemà de les eleccions i totes les urnes d'una mateixa circumscripció són traslladades a un indret per escrutar-les de forma centralitzada.

## Resultats

| Partit | Partit | Vots | % | | Escons | +/- |
| | Fine Gael | 801.628 | 36,1 | +8,8 | 76 | +25 |
| | Partit Laborista | 431.796 | 19,5 | +9,3 | 37 | +17 |
| | Fianna Fáil | 387.358 | 17,5 | –24,2 | 20 | –57 |
| | Sinn Féin | 220.661 | 9,9 | +3,0 | 14 | +10 |
| | Partit Socialista | 26.770 | 1,2 | +0,6 | 2 | +2 |
| | El Poble Abans que el Profit | 21.551 | 1,0 | +0,6 | 2 | +2 |
| | Acció dels Treballadors i Aturats | 8.818 | 0,4 | +0,1 | 1 | +1 |
| | Partit Verd | 41.039 | 1,8 | –2,9 | 0 | –6 |
| | South Kerry Independent | 4.939 | 0,2 | Nou | 0 | Nou |
| | Partit dels Treballadors d'Irlanda | 3.056 | 0,1 | ±0,0 | 0 | ±0 |
| | Solidaritat Cristiana | 2.102 | 0,1 | ±0,0 | 0 | ±0 |
| | Fís Nua | 938 | 0,0 | Nou | 0 | Nou |
| | Candidats independents | 269.703 | 12,1 | +6,9 | 14 | +9 |
| Total | Total | 2.220.359 | 100 | – | 166 | – |

## Referències

* ↑ «Proportional Representation-Information from CitizensInformation.ie», 01-12-2008. Arxivat de l'original el 2008-12-01. [Consulta: 5 febrer 2020].
* ↑ «Election Resources on the Internet: Parliamentary Elections in Ireland - Elections to Dáil Éireann (House of Representatives)». [Consulta: 5 febrer 2020].
* ↑ Citizensinformation.ie. «Proportional representation» (en anglès). [Consulta: 5 febrer 2020].

## Enllaços externs

* Resultats de les eleccionsEleccions a la República d'IrlandaEleccions al Dáil Éireann 1918 1921 1922 1923 1927 1927 1932 1933 1937 1938 1943 1944 1948 1951 1954 1957 1961 1965 1969 1973 1977 1981 1982 1982 1987 1989 1992 1997 2002 2007 2011 2016 2020 Eleccions al Seanad Éireann1925Eleccions presidencials 1938 1945 1952 1959 1966 1973 1974 1976 1983 1990 1997 2004 2011 2018 Eleccions europees 1979 1984 1989 1996 1999 2004 2009 2014 2019 2024